Document ID: 31988L0359

*****
ΟΔΗΓΙΑ ΤΟΥ ΣΥΜΒΟΥΛΙΟΥ
της 24ης Ιουνίου 1988
για την τροποποίηση της οδηγίας 66/403/ΕΟΚ περί εμπορίας σπόρων γεωμήλων προς φύτευση
(88/359/ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκης Οικονομικής Κοινότητας, και ιδίως το άρθρο 43,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
Εκτιμώντας:
ότι, στην οδηγία 66/403/ΕΟΚ του Συμβουλίου της 14ης Ιουνίου 1966 περί εμπορίας σπόρων γεωμήλων προς φύτευση (3), όπως τροποποιήθηκε τελευταία από την οδηγία 87/374/ΕΟΚ (4), προβλέπεται ότι κατ' αρχήν, από ορισμένες ημερομηνίες και μετά, τα κράτη μέλη δεν μπορούν πλέον να διαπιστώνουν μόνα τους την αδυναμία των σπόρων γεωμήλων προς φύτευση που προσκομίζονται σε τρίτες χώρες με τους σπόρους γεωμήλων προς φύτευση που προσκομίζονται στο εσωτερικό της Κοινότητας και που συμφωνούν με την οδηγία αυτή·
ότι, ωστόσο, επειδή οι εργασίες για την κοινοτική διαπίστωση ισοδυναμίας για όλες τις ενδιαφερόμενες τρίτες χώρες δεν έχουν ολοκληρωθεί, το άρθρο 15 παράγραφος 2α της εν λόγω οδηγίας επιτρέπει στα κράτη μέλη να παρατείνουν, μέχρι τις 31 Μαρτίου 1987, την ισχύ των διαπιστώσεων ισοδυναμίας στις οποίες είχαν ήδη προβεί όσον αφορά ορισμένες χώρες τις οποίες δεν αφορούσαν οι κοινοτικές διαπιστώσεις·
ότι οι εργασίες αυτές δεν έχουν ακόμη ολοκληρωθεί και ότι θα πρέπει η ανωτέρω ημερομηνία να αντικατασταθεί από άλλη μεταγενέστερη·
ότι το παρόν κείμενο του άρθρου 15 παράγραφος 2α της οδηγίας 66/403/ΕΟΚ θα μπορούσε να οδηγήσει σε σύγχυση και επομένως πρέπει να απλοποιηθεί,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Στο άρθρο 15 της οδηγίας 66/403/ΕΟΚ, η παράγραφος 2α τροποποιείται ως εξής:
α) στην πρώτη φράση, η ημερομηνία «31 Μαρτίου 1987» αντικαθίσταται από την ημερομηνία «31 Μαρτίου 1988» και απαλείφονται οι λέξεις «προ της 1ης Ιουλίου 1975»·
β) η δεύτερη φράση διαγράφεται.
Άρθρο 2
Η παρούσα οδηγία απευθύνεται στα κράτη μέλη.
Λουξεμβούργο, 24 Ιουνίου 1988.

Labels: 17
5
6